CELEX: 32021R0331
Language: da
Date: 2021-02-24 00:00:00
Title: Kommissionens gennemførelsesforordning (EU) 2021/331 af 24. februar 2021 om indberetning af misbrug begået af kommercielle formidlere, som tilbyder tjenester i forbindelse med ansøgning om rejsetilladelse i henhold til Europa-Parlamentets og Rådets forordning (EU) 2018/1240

25.2.2021   
               
               
                  DA
               
               
                  Den Europæiske Unions Tidende
               
               
                  L 65/47
               
            
         KOMMISSIONENS GENNEMFØRELSESFORORDNING (EU) 2021/331
         af 24. februar 2021
         om indberetning af misbrug begået af kommercielle formidlere, som tilbyder tjenester i forbindelse med ansøgning om rejsetilladelse i henhold til Europa-Parlamentets og Rådets forordning (EU) 2018/1240
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2018/1240 af 12. september 2018 om oprettelse af et europæisk system vedrørende rejseinformation og rejsetilladelse (ETIAS) og om ændring af forordning (EU) nr. 1077/2011, (EU) nr. 515/2014, (EU) 2016/399, (EU) 2016/1624 og (EU) 2017/2226 (1), særlig artikel 15, stk. 5, og artikel 16, stk. 10, og
         ud fra følgende betragtninger:
         
                     (1)
                  
                  
                     Ved Europa-Parlamentets og Rådets forordning (EU) 2018/1240 blev det europæiske system vedrørende rejseinformation og rejsetilladelse (»ETIAS«) oprettet med henblik på tredjelandsstatsborgere, der er fritaget for kravet om at være i besiddelse af et visum med henblik på indrejse og ophold på medlemsstaternes område.
                  
               
                     (2)
                  
                  
                     For at opnå en rejsetilladelse skal ansøgningen indgives direkte af ansøgeren eller af en tredjepart eller en kommerciel formidler, som ansøgeren har bemyndiget til at indgive ansøgningen på sine vegne.
                  
               
                     (3)
                  
                  
                     I forbindelse med sammenlignelige systemer for rejsetilladelser er det forekommet, at kommercielle formidlere har begået misbrug. Misbrug kan antage mange forskellige former, bl.a.: forsøg på at vildlede ansøgere til at tro, at de via den kommercielle formidlers websted får adgang til det særlige officielle offentlige websted eller applikationen til mobilenheder til indgivelse af ansøgninger, hvorved den kommercielle formidler giver det fejlagtige indtryk, at det tillæg, den pågældende opkræver, er en obligatorisk del af ansøgningsproceduren snarere end betaling for frivillig brug af en kommerciel tjeneste, svigagtig anvendelse af de personoplysninger eller finansielle oplysninger, som ansøgeren har angivet, opkrævning af en urimeligt høj pris for en tjenesteydelse eller undladelse på ansøgerens vegne af at indgive ansøgningen rettidigt og i det krævede format og den krævede kvalitet.
                  
               
                     (4)
                  
                  
                     For at opdage misbrug og forhindre gentagelser heraf bør der på det særlige offentlige websted og applikationen til mobilenheder være en onlineformular til indberetning af misbrug begået af kommercielle formidlere. For at øge kendskabet til muligheden for at indberette misbrug og gøre indberetning lettere bør der synligt på det offentlige websted og applikationen til mobilenheder vises oplysninger om den procedure, der skal følges. Formularen bør indeholde standardiserede felter, og brugerne bør opfordres til give nærmere oplysninger om misbruget.
                  
               
                     (5)
                  
                  
                     For at sikre, at ansøgere er tilstrækkeligt informeret om indberetningsfacilitetens art og formål, bør det i formularen præciseres, at formålet med indberetningssystemet er overvågning, at der ikke indsamles personoplysninger, og at systemet ikke udgør en måde at klage over afgørelser på eller træder i stedet for anvendelsen af retsmidler i henhold til forvaltningsret, civilret eller strafferet.
                  
               
                     (6)
                  
                  
                     Den centrale ETIAS-enhed bør modtage og vurdere disse indberetninger, idet der tages hensyn til ligheder og tilfælde af gentagen misbrug i indberetningerne. Den centrale ETIAS-enhed bør om nødvendigt regelmæssigt rapportere til Kommissionen om det indberettede misbrug og vurderingerne heraf. Kommissionen bør tage hensyn til disse vurderinger i forbindelse med udviklingen af den informationskampagne, der er omhandlet i artikel 72 i forordning (EU) 2018/1240. På grundlag af vurderingerne bør den centrale ETIAS-enhed efter behov ændre informationen til offentligheden, jf. artikel 71 i forordning (EU) 2018/1240, og navnlig til ansøgerne.
                  
               
                     (7)
                  
                  
                     I medfør af artikel 1 og 2 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltog Danmark ikke i vedtagelsen af forordning (EU) 2018/1240, som ikke er bindende for og ikke finder anvendelse i Danmark. Da forordning (EU) 2018/1240 imidlertid bygger på Schengenreglerne, meddelte Danmark i henhold til artikel 4 i nævnte protokol den 21. december 2018 sin beslutning om at anvende forordning (EU) 2018/1240.
                  
               
                     (8)
                  
                  
                     Denne forordning udgør en udvikling af bestemmelser i Schengenreglerne, som Irland ikke deltager i, jf. Rådets afgørelse 2002/192/EF (2). Irland deltager derfor ikke i vedtagelsen af denne forordning, som ikke er bindende for og ikke finder anvendelse i Irland.
                  
               
                     (9)
                  
                  
                     For så vidt angår Island og Norge udgør denne forordning en udvikling af bestemmelser i Schengenreglerne, jf. aftalen indgået mellem Rådet for Den Europæiske Union og Republikken Island og Kongeriget Norge om disse to staters associering i gennemførelsen, anvendelsen og udviklingen af Schengenreglerne (3), henhørende under det område, der er nævnt i artikel 1, litra A, i Rådets afgørelse 1999/437/EF (4).
                  
               
                     (10)
                  
                  
                     For så vidt angår Schweiz udgør denne forordning en udvikling af bestemmelser i Schengenreglerne, jf. aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne (5), henhørende under det område, der er nævnt i artikel 1, litra A, i afgørelse 1999/437/EF sammenholdt med artikel 3 i Rådets afgørelse 2008/146/EF (6).
                  
               
                     (11)
                  
                  
                     For så vidt angår Liechtenstein udgør denne forordning en udvikling af bestemmelser i Schengenreglerne, jf. protokollen mellem Den Europæiske Union, Det Europæiske Fællesskab, Det Schweiziske Forbund og Fyrstendømmet Liechtenstein om Fyrstendømmet Liechtensteins tiltrædelse af aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne (7), henhørende under det område, der er nævnt i artikel 1, litra A, i afgørelse 1999/437/EF sammenholdt med artikel 3 i Rådets afgørelse 2011/350/EU (8).
                  
               
                     (12)
                  
                  
                     For så vidt angår Cypern, Bulgarien, Rumænien og Kroatien udgør denne forordning en retsakt, der bygger på Schengenreglerne eller på anden måde har tilknytning dertil, jf. henholdsvis artikel 3, stk. 1, i tiltrædelsesakten af 2003, artikel 4, stk. 1, i tiltrædelsesakten af 2005 og artikel 4, stk. 1, i tiltrædelsesakten af 2011.
                  
               
                     (13)
                  
                  
                     Den Europæiske Tilsynsførende for Databeskyttelse blev hørt i overensstemmelse med artikel 42, stk. 1, i Europa-Parlamentets og Rådets forordning (EU) 2018/1725 (9) og afgav udtalelse den 4. september 2020.
                  
               
                     (14)
                  
                  
                     Foranstaltningerne i denne forordning er i overensstemmelse med udtalelse fra udvalget for intelligente grænser (ETIAS) —
                  
               VEDTAGET DENNE FORORDNING:
         
            Artikel 1
            Formular til indberetning af misbrug
            
               1.   Indberetning af en kommerciel formidlers misbrug foretages ved hjælp af en formular, der skal indeholde oplysningerne og opfylde de tekniske krav i bilagets punkt 1-7.
            
            
               2.   Det er muligt at udfylde formularen på et hvilket som helst officielt EU-sprog.
            
            
               3.   Inden indgivelsen af formularen anmodes ansøgere om at bekræfte, at de har forstået og givet deres samtykke til de generelle betingelser for indgivelse af en indberetning om misbrug, herunder at ansøgeren ikke bør medtage personoplysninger i sin indberetning, og til hvilke formål oplysningerne vil blive anvendt, jf. bilagets punkt 7.
            
            
               4.   Når formularen er indgivet, sendes den automatisk til den centrale ETIAS-enhed.
            
         
         
            Artikel 2
            Yderligere dokumentation
            Begrænsningerne for antallet og størrelsen af yderligere filer, der kan uploades, er fastsat i de tekniske specifikationer, der er omhandlet i artikel 73, stk. 3, i forordning (EU) 2018/1240.
         
         
            Artikel 3
            Meddelelse til ansøgere
            
               1.   En meddelelse om modtagelse af indberetningen af misbrug skal automatisk vises på ansøgeres skærm. Ansøgeren skal have mulighed for at gemme modtagelsesbeviset lokalt eller udskrive det.
            
            
               2.   Meddelelsen skal mindst indeholde følgende oplysninger:
               
                           a)
                        
                        
                           modtagelsesbeviset og bekræftelse af dato og klokkeslæt for indgivelse af formularen
                        
                     
                           b)
                        
                        
                           påmindelse om alle relevante oplysninger i forbindelse med indgivelsen af ansøgningen om en rejsetilladelse, jf. artikel 71 i forordning (EU) 2018/1240
                        
                     
                           c)
                        
                        
                           oplysninger om, at indberetningen af misbrug skal understøtte overvågningen og forbedringen af det europæiske system vedrørende rejseinformation og rejsetilladelse. Indberetningsfaciliteten har derimod ikke til formål at tilvejebringe retsmidler i individuelle sager og træder ikke i stedet for forfølgelse af forvaltnings-, civil- eller strafferetlige krav i henhold til gældende national ret.
                        
                     
         
         
            Artikel 4
            Den centrale ETIAS-enheds rolle
            
               1.   Den centrale ETIAS-enhed:
               
                           a)
                        
                        
                           overvåger, behandler og analyserer alle indberetninger om misbrug
                        
                     
                           b)
                        
                        
                           offentliggør på et særligt offentligt websted og i applikationen til mobilenheder de relevante oplysninger for at forhindre misbrug.
                        
                     
            
               2.   En gang om året forelægger den centrale ETIAS-enhed en rapport for Kommissionen, som mindst skal omfatte:
               
                           a)
                        
                        
                           en anonymiseret beskrivelse af de indberettede tilfælde af misbrug, herunder ligheder mellem sagerne, tilbagevendende tilfælde, tendenser og karakteristika
                        
                     
                           b)
                        
                        
                           en oversigt over de foranstaltninger, der er truffet for at tilpasse oplysningerne til offentligheden og ansøgerne.
                        
                     
         
         
            Artikel 5
            Specifikke sikkerhedsforanstaltninger
            Formularen til indberetning af misbrug udformes og implementeres på en måde, der sikrer fortrolighed, integritet, tilgængelighed, beskyttelse af personoplysninger og transaktionernes uafviselighed som omhandlet i Kommissionens afgørelse (EU, Euratom) 2017/46 (10). Den tekniske og organisatoriske implementering heraf skal overholde kravene i den sikkerhedsplan for det europæiske system vedrørende rejseinformation og rejsetilladelse, der er omhandlet i artikel 59, stk. 3, i forordning (EU) 2018/1240, og de regler om databeskyttelse og -sikkerhed, der gælder for det offentlige websted og applikationen til mobilenheder, jf. artikel 16, stk. 10, i forordning (EU) 2018/1240.
         
         
            Artikel 6
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i medlemsstaterne i overensstemmelse med traktaterne.
            Udfærdiget i Bruxelles, den 24. februar 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 236 af 19.9.2018, s. 1.
         
            (2)  Rådets afgørelse 2002/192/EF af 28. februar 2002 om anmodningen fra Irland om at deltage i visse bestemmelser i Schengenreglerne (EFT L 64 af 7.3.2002, s. 20).
         
            (3)  EFT L 176 af 10.7.1999, s. 36.
         
            (4)  Rådets afgørelse 1999/437/EF af 17. maj 1999 om visse gennemførelsesbestemmelser til den aftale, som Rådet for Den Europæiske Union har indgået med Republikken Island og Kongeriget Norge om disse to staters associering i gennemførelsen, anvendelsen og den videre udvikling af Schengenreglerne (EFT L 176 af 10.7.1999, s. 31).
         
            (5)  EUT L 53 af 27.2.2008, s. 52.
         
            (6)  Rådets afgørelse 2008/146/EF af 28. januar 2008 om indgåelse, på Det Europæiske Fællesskabs vegne, af aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne (EUT L 53 af 27.2.2008, s. 1).
         
            (7)  EUT L 160 af 18.6.2011, s. 21.
         
            (8)  Rådets afgørelse 2011/350/EU af 7. marts 2011 om indgåelse, på Den Europæiske Unions vegne, af protokollen mellem Den Europæiske Union, Det Europæiske Fællesskab, Det Schweiziske Forbund og Fyrstendømmet Liechtenstein om Fyrstendømmet Liechtensteins tiltrædelse af aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne, navnlig for så vidt angår afskaffelsen af kontrollen ved de indre grænser og personbevægelser (EUT L 160 af 18.6.2011, s. 19).
         
            (9)  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).
         
            (10)  Kommissionens afgørelse (EU, Euratom) 2017/46 af 10. januar 2017 om kommunikations- og informationssystemernes sikkerhed i Europa-Kommissionen (EUT L 6 af 11.1.2017, s. 40).
      
      
         
            BILAG
            
                        FORMULAR TIL INDBERETNING AF MISBRUG BEGÅET AF KOMMERCIELLE FORMIDLERE, SOM INDGIVER EN ANSØGNING OM REJSETILLADELSE PÅ VEGNE AF EN ANSØGER
                     
                  1.   Indledning
            
            
                        a)
                     
                     
                        Formularen til indberetning af misbrug begået af kommercielle formidlere, skal have følgende titel:
                        
                                     
                                 
                                 
                                    »Formular til indberetning af misbrug begået af kommercielle formidlere, som indgiver en ansøgning om rejsetilladelse på vegne af en ansøger.«
                                    
                                 
                              
                  
                        b)
                     
                     
                        Følgende indledende meddelelse skal vises i begyndelsen af formularen:
                        
                                     
                                 
                                 
                                    »Udfyld denne formular for at indberette misbrug begået af en kommerciel formidler, som har ansøgt om en rejsetilladelse på dine vegne.
                                    
                                 
                              
                                     
                                 
                                 
                                    
                                       Bemærk venligst, at de oplysninger, du fremlægger, vil blive anvendt i forbindelse med overvågningen og forbedringen af ETIAS.
                                    
                                 
                              
                                     
                                 
                                 
                                    
                                       Anfør ingen personoplysninger i denne formular, hverken dine egne eller en anden persons personoplysninger.«
                                    
                                 
                              
                  
                        c)
                     
                     
                        Formularen skal udformes således, at brugeren opfordres til og har mulighed for at indlæse de dataelementer, der fremgår af nedenstående tabel (dog ikke nødvendigvis i den angivne rækkefølge) i overensstemmelse med de angivne standarder, formater og krav.
                     
                  2.   Omstændighederne omkring misbruget
            
            
                        
                           Omstændighederne omkring misbruget
                        
                     
                     
                        
                           Standard
                        
                     
                     
                        
                           Format
                        
                     
                     
                        
                           Krav
                        
                     
                  
                        Ansøgeren skal have mulighed for at angive, om klagen vedrører en eller flere af følgende omstændigheder:
                        
                                    —
                                 
                                 
                                    ansøgeren har bevidst bemyndiget en kommerciel formidler til at indgive en ansøgning på sine vegne
                                 
                              
                                    —
                                 
                                 
                                    ansøgeren har udfyldt ansøgningen direkte uden at vide, at vedkommende anvendte et ikkeofficielt EU-websted drevet af en kommerciel formidler
                                 
                              
                                    —
                                 
                                 
                                    andet
                                 
                              
                     
                        Ikke relevant
                     
                     
                        Felter til afkrydsning
                     
                     
                        Obligatorisk
                     
                  
                        Hvis der i forbindelse med »omstændighederne omkring misbruget« svares »andet«
                     
                     
                        Ikke relevant
                     
                     
                        Fritekst, herunder: kun bogstaverne A-Z i det latinske alfabet, mellemrum, diakritiske tegn, apostroffer og bindestreger
                        [antal tilladte tegn: 255]
                     
                     
                        Obligatorisk
                     
                  3.   Oplysninger om den rejsende, der indberetter misbruget
            
            
                        
                           Oplysninger
                        
                     
                     
                        
                           Standard
                        
                     
                     
                        
                           Format
                        
                     
                     
                        
                           Krav
                        
                     
                  
                        Fødeland
                     
                     
                        ISO 3166-1
                     
                     
                        Liste over alle lande, også lande, der ikke længere eksisterer
                     
                     
                        Obligatorisk
                        »Ukendt« skal også være en valgmulighed
                     
                  
                        Nationalitet:
                     
                     
                        ISO 3166-1
                     
                     
                        Liste over alle lande, også lande, der ikke længere eksisterer
                     
                     
                        Obligatorisk
                        »Ukendt« skal også være en valgmulighed
                     
                  
                        Aldersgruppe
                     
                     
                        Ikke relevant
                     
                     
                        18-25
                        26-40
                        41-55
                        > 55
                     
                     
                        Valgfrit
                     
                  
                        Køn
                     
                     
                         
                     
                     
                        Felter til afkrydsning Mand/kvinde/andet
                     
                     
                        Valgfrit
                     
                  4.   Nærmere oplysninger om misbruget
            
            
                        
                           Nærmere oplysninger om misbruget
                        
                     
                     
                        
                           Standard
                        
                     
                     
                        
                           Format
                        
                     
                     
                        
                           Krav
                        
                     
                  
                        Dato for misbruget
                     
                     
                        Ikke relevant
                     
                     
                        DD
                        Måned med bogstaver/ÅÅÅÅ
                     
                     
                        Valgfrit
                        Obligatorisk
                     
                  
                        Beskrivelse og konsekvenser af misbruget
                     
                     
                        Ikke relevant
                     
                     
                        Fritekst, herunder: kun bogstaverne A-Z i det latinske alfabet, tal, mellemrum, diakritiske tegn, apostroffer og bindestreger
                        [antal tilladte tegn: fastsættes senere]
                     
                     
                        Obligatorisk
                     
                  
                        Har modtaget rejsetilladelse
                     
                     
                        Ikke relevant
                     
                     
                        Felter til afkrydsning ja/nej/ved ikke
                     
                     
                        Obligatorisk
                     
                  
                        Det samlede gebyr for rejsetilladelse og ydelse af formidlingstjenester
                     
                     
                        Ikke relevant
                     
                     
                        Fritekst (tal og valuta)
                     
                     
                        Obligatorisk
                        »Ikke relevant« skal være en valgmulighed
                     
                  
                        Hvordan er gebyret betalt?
                     
                     
                        Ikke relevant
                     
                     
                        Fri tekst.
                     
                     
                        Obligatorisk
                        »Ikke relevant« skal være en valgmulighed
                     
                  5.   Oplysninger om den kommercielle formidler
            
            
                        
                           Oplysninger
                        
                     
                     
                        
                           Standard
                        
                     
                     
                        
                           Format
                        
                     
                     
                        
                           Krav
                        
                     
                  
                        Den kommercielle formidlers firmanavn
                     
                     
                         
                     
                     
                        Fritekst, herunder: bogstaverne A-Z i det latinske alfabet, tal, mellemrum, diakritiske tegn, apostroffer og bindestreger Andre specialtegn: »!«, »@«, »#«, »$«, »&«, »*«, »?«
                     
                     
                        Obligatorisk
                     
                  
                        Vigtigste kommercielle aktiviteter
                     
                     
                        Ikke relevant
                     
                     
                        Fritekst, herunder: bogstaverne A-Z i det latinske alfabet, tal, mellemrum, diakritiske tegn, apostroffer og bindestreger Andre specialtegn: »!«, »@«, »#«, »$«, »&«, »*«, »?«
                     
                     
                        Obligatorisk
                        »Ikke relevant« skal være en valgmulighed
                     
                  
                        Internetadresse
                     
                     
                        Ikke relevant
                     
                     
                        Fritekst, herunder: kun bogstaverne A-Z i det latinske alfabet, tal, mellemrum, diakritiske tegn, omvendte (backslash) og retvendte skråstreger og bindestreger
                     
                     
                        Obligatorisk
                        »Ikke relevant« skal være en valgmulighed
                     
                  
                        E-mail
                     
                     
                        Ikke relevant
                     
                     
                        Local-part@domain
                     
                     
                        Obligatorisk
                        »Ikke relevant« skal være en valgmulighed
                     
                  
                        Arbejdstelefonnummer
                     
                     
                        ITU T, E.123 og E.164 (landekoder)
                     
                     
                        Liste over alle landekoder og fritekst (kun tal)
                     
                     
                        Obligatorisk
                        »Ikke relevant« skal være en valgmulighed
                     
                  
                        Postadresse
                        
                                    —
                                 
                                 
                                    Gade/vej
                                 
                              
                     
                        Ikke relevant
                     
                     
                        Fritekst, herunder: kun bogstaverne A-Z i det latinske alfabet, tal, mellemrum, diakritiske tegn, apostroffer, omvendte (backslash) og retvendte skråstreger og bindestreger
                     
                     
                        Obligatorisk
                        »Ikke relevant« skal være en valgmulighed
                     
                  
                        Postadresse:
                        
                                    —
                                 
                                 
                                    Husnummer
                                 
                              
                     
                        Ikke relevant
                     
                     
                        Fritekst, herunder: kun bogstaverne A-Z i det latinske alfabet, tal, mellemrum, diakritiske tegn, omvendte (backslash) og retvendte skråstreger og bindestreger
                     
                     
                        Obligatorisk
                        »Ikke relevant« skal være en valgmulighed
                     
                  
                        Postadresse:
                        
                                    —
                                 
                                 
                                    Lejlighed nr.
                                 
                              
                     
                        Ikke relevant
                     
                     
                        Fritekst, herunder: kun bogstaverne A-Z i det latinske alfabet, tal, mellemrum, diakritiske tegn, omvendte (backslash) og retvendte skråstreger og bindestreger
                     
                     
                        Obligatorisk
                        »Ikke relevant« skal være en valgmulighed
                     
                  
                        Postadresse:
                        
                                    —
                                 
                                 
                                    Anden linje i adressen
                                 
                              
                     
                        Ikke relevant
                     
                     
                        Fritekst, herunder: kun bogstaverne A-Z i det latinske alfabet, tal, mellemrum, diakritiske tegn, apostroffer, omvendte (backslash) og retvendte skråstreger og bindestreger
                     
                     
                        Obligatorisk
                        »Ikke relevant« skal være en valgmulighed
                     
                  
                        Postadresse:
                        
                                    —
                                 
                                 
                                    By
                                 
                              
                     
                        Ikke relevant
                     
                     
                        Fritekst, herunder: kun bogstaverne A-Z i det latinske alfabet, tal, mellemrum, diakritiske tegn, apostroffer og bindestreger
                     
                     
                        Obligatorisk
                        »Ikke relevant« skal være en valgmulighed
                     
                  
                        Postadresse:
                        
                                    —
                                 
                                 
                                    Postnummer
                                 
                              
                     
                        Ikke relevant
                     
                     
                        Fritekst, herunder: kun bogstaverne A-Z i det latinske alfabet, tal, mellemrum, diakritiske tegn, omvendte (backslash) og retvendte skråstreger og bindestreger
                     
                     
                        Obligatorisk
                        »Ikke relevant« skal være en valgmulighed
                     
                  
                        Postadresse:
                        
                                    —
                                 
                                 
                                    Land
                                 
                              
                     
                        ISO 3166-1
                     
                     
                        Liste over lande, afhængige områder og særlige områder af geografisk interesse
                     
                     
                        Obligatorisk
                        »Ikke relevant« skal være en valgmulighed
                     
                  6.   Dokumentation
            
            
                        
                           Dokumentation
                        
                     
                     
                        
                           Standard
                        
                     
                     
                        
                           Format
                        
                     
                     
                        
                           Krav
                        
                     
                  
                        Ansøgeren skal have mulighed for at uploade dokumenter til støtte for indberetningen (når der foreligger sådanne).
                        Ansøgeren skal bekræfte, at de dokumenter, vedkommende vil uploade, ikke indeholder personoplysninger, eller at vedkommende har fjernet eller redigeret i personoplysningerne, inden dokumenterne blev uploadet.
                     
                     
                        Ikke relevant
                     
                     
                        Felt til uploading
                        Felt til afkrydsning
                     
                     
                        Størrelsen af og antal yderligere filer, der kan uploades
                        Accepterede formater: Portable Document Format (PDF) Joint Photographic Experts Group (JPEG) Portable Network Graphics (PNG).
                     
                  7.   Meddelelse og samtykke
            
            
                        
                           Meddelelse og samtykke
                        
                     
                     
                        
                           Standard
                        
                     
                     
                        
                           Format
                        
                     
                     
                        
                           Krav
                        
                     
                  
                        Forud for indgivelsen skal ansøgeren have mulighed for at bekræfte følgende:
                        
                                    i)
                                 
                                 
                                    Ansøgeren forstår, at de fremlagte oplysninger vil blive anvendt i forbindelse med overvågningen og forbedringen af ETIAS.
                                 
                              
                                    ii)
                                 
                                 
                                    Ansøgeren forstår, at indberetningsfaciliteten ikke udgør en procedure til at klage over et afslag på eller en annullering eller inddragelse af en rejsetilladelse, der skyldes den kommercielle formidlers adfærd. Den sikrer heller ikke ansøgeren retsmidler i individuelle sager og træder ikke i stedet for forfølgelse af civil- eller strafferetlige krav i henhold til gældende national ret.
                                 
                              
                                    iii)
                                 
                                 
                                    Ansøgeren oplyses om, at indberetningen ikke må indeholde personoplysninger, og hvis der alligevel fremlægges personoplysninger, samtykker vedkommende i, at der redigeres i oplysningerne.
                                 
                              
                     
                        Ikke relevant
                     
                     
                        Felt til afkrydsning
                     
                     
                        Obligatorisk